**ЛОКАЛНИ АКЦИОНИ ПЛАН ЗАПОШЉАВАЊА**

**ОПШТИНЕ ЋИЋЕВАЦ ЗА ПЕРИОД ОД 2024. ДО 2026. ГОДИНЕ**

**I ОПШТЕ ИНФОРМАЦИЈЕ**

* 1. **Опште информације о ЛАПЗ**

 Локални акциони план запошљавања представља оперативни документ локалне политике који има велики утицај на унапређење стања у области запошљавања на локалном нивоу.

Локалним акционим планом запошљавања општине Ћићевац за 2024, 2025. и 2026. годину (у даљем тексту: ЛАПЗ) утврђују се приоритети и циљеви политике запошљавања и утврђују програми и мере које ће се реализовати у будућем периоду, а све у циљу повећања запослености. Основ за израду ЛАПЗ-а представља Акциони план запошљавања за период од 2024. до 2026. године за спровођење Стратегије запошљавања Републике Србије за период од 2021. до 2026. године.

Предмет ЛАПЗ-а је решавање проблема у области запошљавања на територији локалне заједнице , креирање локалне политике запошљавања и дефинисање програма и мера активне политике запошљавања у складу са локалним потребама и могућностима.

Правни основ за доношење ЛАПЗ-а је:

 Закон о запошљавању и осигурању за случај незапослености („Службени гласник РС”, бр. 36/09, 88/10, 38/15,113/17 – др. закон и 49/21 ).

 Њиме се дефинишу: носиоци послова запошљавања и њихове дужности, мере активне политике запошљавања, финансирање мера активне политике запошљавања, праћење и оцена ефеката мера, права и обавезе незапослених лица и послодаваца, осигурање за случај незапослености. Правни основ за припрему и спровођење ЛAПЗ-а је члан 41. Закона о запошљавању у случају назпослености.

 Закон о професионалној рехабилитациjи и запошљавању особа са инвалидитетом („Службени гласник РС”, бр. 36/09,32/2013 и 14/2022 – др. закон), којим се регулишу подстицаји за запошљавање ове категорије становништва ради стварања услова за њихово равноправно укључивање на тржиште рада, процена радних способности, професионална рехабилитација и др.

 Закон о планском систему („Службени гласник РС“, бр. 30/2018) дефинише начин и рокове доношења планских докумената и основне елементе које плански документ садржи.

 Доношењем Закона о планском систему Републике Србије, као и усвајањем Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика, ближе су одређени процеси израде и усвајања докумената јавних политика, те се поред усаглашавања са Законом о запошљавању и осигурању за случај незапослености, ЛАПЗ општине Ћићевац мора усагласити и са Законом о планском систему.

**1.2. Услови за усвајање ЛАПЗ**

Услов за одобравање суфинансирања програма или мера активне политике запошљавања је да локална самоуправа има формиран Локални савет за запошљавање, усаглашен ЛАПЗ са Акционим планом запошљавања за период од 2024. до 2026. године, обезбеђена средства за финансирање одређеног програма или мера, и усклађене програме и мере са приоритетима и циљевима локалног економског развоја и локалног тржишта рада.

На ЛАПЗ претходно мишљење дао је Локални савет за запошљавање општине Ћићевац.

**II ОСНОВНИ ПОДАЦИ О ЈЛС И КЉУЧНИ СОЦИО-ЕКОНОМСКИ ПОКАЗАТЕЉИ**

**2.1. Основни подаци о општини Ћићевац**

Општина Ћићевац налази се у централној Србији, Расинском округу, на раскрсници свих важних саобраћајница, и као таква погодна за развој и привлачење нових инвестиција.

 Ћићевац је седиште истоимене општине са 10 насељених места, простире се на површини од 124 км 2  и има 7.860 становника.

Највеће насеље у општини је Ћићевац и то је уједно административни, привредни и културни центар општине.

Друго насељено место по величини је Сталаћ, затим Појате, Лучина, Град Сталаћ, Плочник, Мрзеница, Трубарево, Браљина и Мојсиње. Окружен је територијама града Крушевца, општине Варварин, Параћин и Ражањ.

Општина располаже богатим културно-историјским наслеђем и значајним природним ресурсима на којима се заснива садашњи, али и будући, економски и туристичики развој општине.

**2.2. Основни демографски подаци**

 **Становништво** – Према попису из 2022. године општина Ћићевац има 7.860 становника, од чега 3926 мушкараца и 3934 жена.

По насељима: Ћићевац- 3.902 становника, Сталаћ - 1.268 становника, Појате-755 становника, Лучина-699 становника, Град Сталаћ- 555 становника, Плочник-396 становника, Мрзеница-130 становника, Браљина-67 становника, Трубарево-72 становника, Мојсиње-16 становника.

 Просечна густина насељености у општини Ћићевац износи 64 становника по квадратном километру, што је готово у рангу просека густине насељености на територији Републике Србије. Најмања густина насељености је у југоисточном, брдовитом делу општине, а највећа у централном и северном делу, услед концетрације привредних капацитета и главних саобраћајних праваца.

 У односу на Попис становништва из 2011. године, становништво општине просечно опада, односно представља карактеристично депопулацијско подручје у Србији у коме се пораст становништва не бележи ни у општинском центру. То је последица, пре свега, механичког одлива становништва и негативног природног прираштаја. У општинском центру у Ћићевцу живи готово половина становништва општине (47%).

**Табела 1 – Основни подаци**

|  |  |
| --- | --- |
| Површина (км2) | 124 |
| Број насеља | 10 |
| Број становника | 9.476 (2011) | 8.406 (2020) | 7.860(2022) |

**Полна структура становништва** у општини Ћићевац према подацима из 2022. године је следећа: 3.926 мушкараца (49,82) и 3.934 жена (50,18), што је структура која је приближна просеку у Републици Србији.

**Старосна структура становништва**

Просечна старост становника је 46 година што је приближно просечној старости на нивоу Републике Србије. У купном броју становника популација старосне доби до 19 година заступљена је са 17,3%, старосне доби од 20-39 заступљена је са 21,8%, старости од 40-59 са 27,20% и популација од 60 година и више са 33,7%.

**Табела 2 – Старосна структура становништва општине Ћићевац**

|  |  |  |  |  |
| --- | --- | --- | --- | --- |
| Старосно доба | Број становника | М | Ж | Проценат заступљености у укупном броју становника |
| 0-9 | 611 | 317 | 294 | 7,8 |
| 10-19 | 743 | 378 | 365 | 9,5 |
| 20-29 | 845 | 457 | 388 | 10,8 |
| 30-39 | 862 | 469 | 393 | 11 |
| 40-49 | 1041 | 530 | 511 | 13,25 |
| 50-59 | 1095 | 540 | 555 | 13,95 |
| 60-69 | 1328 | 667 | 662 | 17 |
| 70-79 | 944 | 426 | 518 | 12 |
| 80 и више | 390 | 142 | 248 | 4,7 |
| УКУПНО | 7.860 | 3.926 | 3.934 | 100 |

**Становништво према националној припадности**

Према попису из 2022. године од укупног броја становника, 7.428 су Срби, затим Роми 125, 13 Македонаца, а остатак су неопредељени или припадници других националних мањина.

Табела 3 - Домаћинства према броју чланова, по попису 2022

|  |  |  |  |  |  |  |  |
| --- | --- | --- | --- | --- | --- | --- | --- |
| Укупно | 1 члан | 2 члана | 3 члана | 4 члана | 5 чланова | 6 и више | просек |
| 2816 | 749 | 730 | 499 | 396 | 221 | 221 | 2,8 |

**Породице са децом**

Укупан број породица са децом 1.539, а укупан број деце 2.391. Структура породица према броју деце је следећа: 830 породица има 1 дете, 596 породица има 2, 87 породица 3, 22 породице са 4, и 4 породице имају 5 и више деце.

Брачни парови са децом укупно 1018, ванбрачни пар са децом 80, мајке са децом 310 и очеви са децом 131.

**Обрзовна структура становништва**

Анализирајући податке о образовној структури становништва уочава се да највеће учешће има становништво са са средњим образовањем – 54%, затим непотпуним и основним образовањем – 33%, док више и високо образовањем чини око 12% популације, што је приказано у следећој табели.

**Табела 3 - Становништво старо 15 и више година према школској спреми**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Општина | Пол | Укупно | Без школске спреме | Непотпуно основно образовање | Основно образовање | Средње образовање | Више образовање | Високо образовање | Непознато |
| Ћићевац |  | 6.895 | 56 | 553 | 1719 | 3714 | 375 | 468 | 10 |
| м | 3437 | 9 | 177 | 755 | 2075 | 187 | 228 | 6 |
| ж | 3458 | 47 | 376 | 964 | 1639 | 188 | 240 | 4 |

**2.3. Социјално стање становништва**

 Социјална укљученост често је повезана са сиромаштвом. У последњих десет година се број корисника различитих врста социјалне помоћи одржавао на приближно истом нивоу.

 Према подацима Центра за социјални рад за општине Варварин и Ћићевац са седиштем у Ћићевцу, током 2023. године преко Центра за социјални рад било је укупно 737 корисника услуга (13,9% корисника више него претходне године), а од тог броја 58,5% су жене (431). Најбројнија је популација одраслих лица (53,6% укупног броја), а потом следе: популација старих (25,1%), деце (16,1%) и младих (8,2%). Осим у групацији деце, у свим дргуим групацијама заступљенијиј је женски пол.

 У групацији деце најбројнији су били корисници узраста од 15 до 17 година (51), затим деца узраста од 6-14 година (33), узраста од 0-2 (33) и на крају узраста од 3-5 година(1).

 Према подацима Центра за социјални рад за општине Варварин и Ћићевац са седиштем у Ћићевцу, током 2023. године право на новчану социјалну помоћ просечно је месечно користило 65 породица. Право на додатак за помоћ и негу другог лица и право на увећани додатак за тућу негу у просеку је месечно користило 63 лица.

 Укупан број захтева за једнократну новчану помоћ био је 198, што је упола мањи број захтева него у 2022. години. Донето је 176 решења о признавању права, од чега је 136 решења о признавању права на једнократну новчану помоћ кроз добровољно радно ангажовање.

**Табела 4 – Индикатори социјалне заштите за општину Ћићевац**

|  |  |  |  |  |
| --- | --- | --- | --- | --- |
| Врста подршке | 2020 | 2021 | 2022 | 2023 |
| Број корисника услуга | 429 | 452 | 647 | 737 |
| Број корисника додатка за негу и помоћ другог лица | 67 | 58 | 63 | 63 |
| Броје деце под старатељском заштитом | 23 | 20 | 19 | 16 |
| Број корисника домова за смештај старих | 3 | 3 | 3 | 7 |

**2.4. Анализа економског стања у ЈЛС**

У последњих неколико година остварен привредни раст имао је позитиван утицај на кретања на тржишту рада.

Значај малих и средњих предузећа огледа се у томе што у доба кризе најлакше опстају јер се најбрже прилагођавају новонасталим условима. Пружање подршке сектору малих и средњих предузећа је сложен посао због ширине и различитости потребних вештина потенцијалних предузетника и ограничених расположивих ресурса за пружање значајне помоћи. Без обзира на препреке потребно је створити услове неопходне за развој овог сектора, јер је управо он покретач развоја и омогућава смањење незапослености путем отварања нових радних места, повећање броја привредних субјеката.

Данас, најзаступљеније привредне гране у општини Ћићевац су: дрвно-прерађивачка индустрија, поризводња металних конструкција, индустрија грађевинског материјала, трговина, угоститељство, пољопривреда и саобраћај. На територији општине регистровано је укупно 463 правних и физичких лица. Према подацима Републичког завода за статистику 2 се налазе у поступку стечаја и 6 у поступку ликвидације. Укупан број запослених је 2.325 лица, од тога 1.900 у привреди и 425 предузетника и оних који су запослених код њих.

 Привредни потенцијали се огледају пре свега у чињеници да се општина налази на Коридору 10 и да кроз њену територију пролазе важне друмске и железничке саобраћајнице: ауто-пут Београд –Ниш (који даље води за Бугарску, Турску и Грчку), Моравски коридор Појате- Прељина, регионални пут према Крагујевцу, затим железничка пруга Београд –Ниш. У наредном периоду очекује се изградња брзе пруге Београд – Ниш, која ће имати велики значај за нашу општину.

 У општини постоје две индустријске зоне. Индустријска зона «Појате» се налази у истоименом месту и непосредној близини ауто-пута. У њој већ послује десетак предузећа. Индустријска зона није потпуно опремељена (недостају канализација и гас). У претходном периоду извршена је прва фаза изградње секундарне водоводне мреже у насељеном месту Појате и делу индустријске зоне. Друга индустријска зона је «Кошари» која се налази на путу за Варварин. У овој индустријској зони, тек од недавно је почела значајнија изградња производно-пословних погона. Она, такође, није комплетно опремљена инфраструктуром. Изградња водоводне, канализационе и гасне мреже у овим зонама очекује се у наредном периоду.

 На Моравском коридору планирана је индустријска зона површине од 22 hа, између општине Ћићевац и општине Варварин.

На територији општине око 70% становништва бави се пољопривредном производњом. Међутим, начин производње је застарео и углавном се производи у малим количинама и за сопствене потребе. Не постоји организован наступ на тржишту пољопривредних производа, а едукација пољопривредних произвођача и примена нових технологија у производњи је на ниском нивоу.

Општина Ћићевац је у постпуку израде Плана развоја општине Ћићевац који се бави кључним питањима која су у друштвено-економској анализи идентификована као „корен“ или „узрочник“ проблема, и која ће се решавати у дугорочној перспективи кроз различите интервениције.

Општина Ћићевац се налази у трећој групи по степену развијености у Републици Србији чији је степен развијености у распону од 60% до 80% републичког просека. Са својих нешто мање од 7.860 становника по последњем попису и површином од 124 км2 спада у најмање локалне самоуправе у Републици Србији. Притом, значајна депопулација између два пописа представља додатни проблем, али и изазов за локалну заједницу.

Табела 1 – Запосленост према општини пребивалишта

|  |  |  |  |  |
| --- | --- | --- | --- | --- |
| Број запослених | М | Ж | Учешће запослених старости од 15-29 година, у % | Број запослених на 1000 становника |
| 2516 | 1476 | 1040 | 19,4 | 318 |

**III АНАЛИЗА СТАЊА НА ТРЖИШТУ РАДА**

**3.1. Анализа стања на тржишту рада**

**На евиденцији НСЗ у Ћићевцу, закључно са новембром 2023. године, има 704 лица, од тога 441 жена.**

***Незапослено лице*** је лице од 15 до 65 година, способно и одмах спремно да ради, које није засновало радни однос или на други начин остварило право на рад, а које се води на евиденцији незапослених и активно тражи запослење. Незапосленим се не сматра ученик, студент, пензионисано лице и земљорадник који обавља земљорадничку делатност и обавезно је осигуран по основу катастраских прихода - Закон о запошљавању и осигурању у случају незапослености („Службени гласник РС”, бр. 36/09, 88/10, 38/15, 113/17 и 113/17 – др. закон и 49/21)

***Лице које тражи запослење*** је незапослено лице или запослено које тражи промену запослења - Закон о запошљавању и осигурању у случају незапослености („Службени гласник РС”, бр. 36/09, 88/10, 38/15, 113/17, 113/17 – др. закон и 49/21).

**3.2. Кретање незапослености**

Карактеристике тржишта рада остају непромењене у смислу високе незапослености и ниске мобилности радне снаге.

Опште карактеристике тржишта рада у 2024. године остају непромењене у односу на претходни период: неусаглашеност понуде и потражње радне снаге, велико учешће дугорочно незапослених, неповољна старосна и квалификациона структура незапослених, висока стопа незапослености младих, велики број незапослених који припадају теже запошљивим категоријама.

***Структура незапослених према полу, новембар 2023.***

|  |  |  |
| --- | --- | --- |
|  | Општина Ћићевац | Удео у Расинском округу (%) |
| Незапослени – укупно | 704 | 4,4% |
| Незапослени – жене | Број | 441 |  |
| % | 62,6% |  |
| Незапослени – мушкарци | Број | 263 |  |
| % | 37.4% |  |

***Број и полна структура незапослених у општини Ћићевац по годинама***

|  |  |  |  |  |
| --- | --- | --- | --- | --- |
|  | 2020 | 2021 | 2022 |  2023. |
| Незапослени – укупно | 756 | 815 | 712 | 704 |
| Незапослени – жене | 442 | 471 | 431 | 441 |
| Незапослени - мушкарци | 314 | 344 | 281 | 263 |

Основни индикатори тржишта рада у 2023. години у односу на раније године бележе позитивне трендове, број незапослених је смањен за 8 лица. Неравноправан положај полова на тржишту рада је и даље присутан. Стопа незапослености жена у 2023. години износи 62,6%, а мушкараца 37,4%.

***Старосна структура незапослених лица по годинама***

|  |  |  |  |  |  |
| --- | --- | --- | --- | --- | --- |
| Незапосленост |  2019. |  2020. |  2021. |  2022. |  2023 |
| Укупан број незапослених лица | 783 | 756 | 815 | 712 | 704 |
| Број незапосленихмладих (15-29 година) | 157 | 164 | 172 | 114 | 121 |
| Број незапосленихмладих (30-49 година) | 350 | 331 | 357 | 302 | 287 |
| Број незапослених старијих од 50 година | 276 | 261 | 286 | 296 | 296 |

Када је у питању старосна структура, број незапослених лица по свим категоријама се креће у приближним оквирима као и у 2022. години.

**Структура незапослености према старосним категоријама и годинама**

***Незапосленост према степену стручне спреме у општини Ћићевац,***

***новембар 2023. године***

|  |  |
| --- | --- |
| Број незапослених | Степен стручне спреме |
| I | II | III | IV | V | VI-1 | VI-2 | VII-1 | VII-2 | VIII |
| Укупно | 241 | 15 | 161 | 220 | 5 | 14 | 22 | 25 | 0 | 1 |
| Жене | 160 | 13 | 90 | 127 | 3 | 12 | 19 | 17 | 0 | 0 |

Највећи удео у броју незапослених лица према степену стручне спрема имају лица са I степеном стручне спреме, укупно 241 лице. Затим су ту лица са завршеном средњом школом у укупном броју од 220 лица, као и 161 лице са трећим степеном стручне спреме.

***Незапослена лица према трајању незапослености и полу у општини Ћићевац***

***новембар 2023. године***

|  |  |  |  |
| --- | --- | --- | --- |
| ЋИЋЕВАЦ | жене | мушкарци | укупно |
| До 3 месеца | 68 | 50 | 118 |
| 3-6 | 24 | 33 | 57 |
| 6-9 | 26 | 23 | 49 |
| 9-12 | 25 | 23 | 48 |
| 1-2 године | 62 | 37 | 99 |
| 2-3 године | 56 | 26 | 82 |
| 3-5 године | 58 | 29 | 87 |
| 5-8 године | 36 | 11 | 47 |
| 8-10 година | 17 | 12 | 29 |
| Преко 10 година | 59 | 29 | 88 |
| УКУПНО | 441 | 263 | 704 |

Највећи број лица налази се на евиденцији незапослених до 3 месеца, укупно 118 лица . Укупан број лица која траже запослење мање од 1 године износи 271 лице, што је 39% од укупног броја незапослених. Број лица који чека запослење од 1 до 5 година је 268 лица, што је 38% , број лица од 5 до 10 година је 76, односно 11% и број лица преко 10 година је 88, односно 12%.

***Новопријављени по месецима у 2021,2022. и 2023. години***

|  |  |  |  |  |
| --- | --- | --- | --- | --- |
| Назив општине | МЕСЕЦ | 2021 | 2022 | 2023 |
| Ћићевац | јануар | 101 | 43 | 57 |
| фебруар | 53 | 30 | 50 |
| март | 93 | 55 | 52 |
| април | 88 | 35 | 32 |
| мај | 36 | 33 | 28 |
| јун | 35 | 37 | 43 |
| јул | 45 | 30 | 33 |
| август | 37 | 28 | 28 |
| септембар | 37 | 36 | 50 |
| октобар | 46 | 38 | 44 |
| новембар | 28 | 50 | 47 |
| децембар | 41 | 27 |  |
| **просек** | 53 | 37 | 42 |

На основу табеле може се закључити да је просек новопријављених у 2021. години био већи у односу на 2022 и 2023. годину. Највећи број новопријављених био је у јануару месецу, а најмањи у мају и августу 2023. године.

 У периоду од 2020-2023. године, општина Ћићевац је кроз мере активне политике запошљавања доделила 29 субвенција за сапозапошљавање, 42 лица из теже запошљивих категорија је било ангажовано кроз јавне радове, 2 привредна субјекта су користила субвенције за запошљавање теже запошљивих лица, обављена је 1 стручна пракса и реализована 1 мера за стицање практичних знања.

 Највећа заинтересованост је за субвенције за самозапошљавање и општина ће и у наредном периоду наставити да суфинансира наведену меру.

У периоду од 2020-2023. године за мера активне политике запошљавања додељено је око 15.000.000,00 динара.

**IV КАТЕГОРИЈЕ ТЕЖЕ ЗАПОШЉИВИХ ЛИЦА**

Теже запошљив незапослени јесте незапослени који због здравственог стања, недовољног или неодговарајућег образовања, социодемографских карактеристика, регионалне или професионалне неусклађености понуде и тражње на тржишту рада, или других објективних околности теже налази запослење**.**

У складу са Законом о запошљавању и осигурању за случај незапосленостиАкциони план садржи категорије теже запошљивих лица које имају приоритет у укључивању у мере активне политике запошљавања.

Локалним акционим планом запошљавања општине Ћићевац биће омогућено укључивање у мере активне политике запошљавања следећим категоријама теже запошљивих лица:

* лица без основног образовања и завршене средње школе;
* млади до 30 година старости ;
* жене ;
* особе са инвалидитетом;
* Роми;
* корисници новчане социјалне помоћи и других услуга социјалне заштите[[1]](#footnote-2);
* лица старости 50 и више година;
* дугорочно незапослена лица која посао траже дуже од 12 месеци, а посебно незапослена лица која посао траже дуже од 18 месеци;
* самохрани родитељи;
* супружници из породице у којој су оба супружника незапослена.
* и друге категорије са фактором отежане запошљивости

Посебан приоритет за укључивање у мере активне политике запошљавања имају лица која се суочавају са више фактора отежане запошљивости, односно, која припадају у две или више претходно наведених категорија теже запошљивих лица.

**V МЕРЕ АКТИВНЕ ПОЛИТИКЕ ЗАПОШЉАВАЊА ОПШТИНЕ ЋИЋЕВАЦ ЗА ПЕРИОД ОД 2024. ДО 2026. ГОДИНЕ**

**5.1. Циљеви и приоритети**

 Циљеви и приоритети политике запошљавања на територији општине Ћићевац за период 2024-2026. године су:

* повећање запослености и смањење незапослености;
* улагање у људски капитал;
* подршка незапосленим лицима у активном тражењу посла;
* активан приступ општине у области запошљавања;
* спровођење мера из акционог плана и јачање улоге Локалног савета за запошљавање.

**5.2. Мере активне политике запошљавања**

Анализом кључних проблема у општини Ћићевац и анализом потреба незапослених лица, а на основу искуства из претходног периода, дефинисано је да се у периоду од 2024-2026. године, финансира следећа мера активне политике запошљавања:

**Субвенције за самозапошљавање**

 Субвенција за самозапошљавање – одобрава се незапосленом лицу ради оснивања радње, задруге или другог облика предузетништва као и за оснивање привредног друштва уколико оснивач заснива у њему радни однос, у делатностима дефинисаним у складу са потребама локалног економског развоја у локалном планском документу у области запошљавања.

Подршка самозапошљавању обухвата стручну помоћ и средства у виду субвенције за самозапошљавање.

Субвенција за самозапошљавање намењена је незапосленим лицима који се воде на евиденцији Националне службе за запошљавање и имају завршену обуку за развој предузетништва.

Средства за самозапошљавање у 2024. одобравају се незапосленом лицу у виду субвенције, у једнократном износу од 300.000,00 динара по кориснику ради оснивања радње, задруге, или другог облика предузетништва, као и за оснивање привредног друштва уколико оснивач заснива у њему радни однос.

У случају самозапошљавања особа са инвалидитетом субвенција се одобрава у једнократном износу од 330.000,00 динара по кориснику, ради оснивања радње, задруге, или другог облика предузетништва, као и за оснивање привредног друштва уколико оснивач у њему заснива радни однос. Реализација програма прати се 12 месеци.

У 2025. и 2026. години средства за самозапошљавање износе 380.000 динара односно 420.000 динара за особе са инвалидитетом.

Предност за укључивање у меру имају жене.

Одобравање субвенције за самозапошљавање одређује се на основу оцене бизнис плана и припадности категорији теже запошљивих лица.

 Ову меру спроводиће општина Ћићевац у сарадњи са Националном службом за запошљавање- Филијала Крушевац, а међусобна права и обавезе у реализацији мере биће регулисана тројним уговором између послодавца, председника општине Ћићевац и директора НСЗ.

**VI ИЗВОРИ ФИНАНСИРАЊА**

 Одлуком о буџету општине Ћићевац (”Сл.лист општине Ћићевц“, бр. 23/23) опредељено је 1.900.000,00 динара за 2024. годину за реализацију мере активне политике запошљавања, Програм 1501 – Локални економски развој, Активност 002 – Мере активне политике запошљавања, функција 412, позиција 90, економска класификација 464- Дотације организацијама за обавезно социјално осигурање.

Пренете обавезе из 2023. године износе 27.145.,43 динара, тако да расположива средства за 2024. годину износе 1.872.584,57 динара.

 Други очекивани извори финансирања: Буџет Републике Србије, 1.730.000,00 динара.

|  |  |  |  |  |  |  |
| --- | --- | --- | --- | --- | --- | --- |
| Назив мере | Циљна група | Износ финансирања | Буџет општине Ћићевац | Буџет РС | Временско трајање програма | Број лица укључених у меру |
| Субвенције за самозапошљавање | Теже запошљиве категорије | 3.600.000,00 | 1.870.000,00 | 1.730.000,00 | 12 месеци | 12 |

 Планирани износ за реализацију мера активне политике запошљавања у 2025. и 2026. години биће 1.900.000,00 динара. Уколико дође до промена на тржишту рада или других непредвиђених околности, извршиће се измена Локалног акционом плана запошљавања за 2025. и 2026 годину.

**VII УСЛОВИ ЗА ФИНАНСИРАЊЕ МЕРА АКТИВНЕ ПОЛИТИКЕ ЗАПОШЉАВАЊА**

**Услов** за подношење захтева за финансирање мера активне политике запошљавања из средстава опредељених за реализацију Акционог плана је да локалне самоуправе има:

1) формиран локални савет за запошљавање;

2) усвојен локални плански документ у области запошљавања;

3) усаглашен локални плански документ у области запошљавања са Акционим планом планом за запошљавање;

4) обезбеђено више од половине потребних средстава за финансирање одређене мере.

**VIII** **ПРАЋЕЊЕ, ОЦЕНА И ИЗВЕШТАВАЊЕ О РЕАЛИЗАЦИЈИ ЛАПЗ**

|  |  |  |  |
| --- | --- | --- | --- |
| Мера/активност | Индикатор | Временски оквир | Одговорност |
| Подношење захтева за учешће у финансирању програма или мера ЛАПЗ 2024-2026 | потврда о подношењу | април | ЈЛС |
| Одлука о учешћу у финансирању програма или мера ЛАПЗ | пријем обавештења | јун | НСЗ |
| Потписивање споразума о сарадњи ЈЛС и НСЗ | потписан споразум | јун | НСЗ |
| Расписивање јавнихпозива | Расписан 1 јавни позив | јул | ЈЛС и НСЗ |
| Укупан број лица поподнетим захтевимакоји су у поступкуодлучивања (померама) | 12 за самозапошљавање | август | ЈЛС и НСЗ |
| Одлучивање позахтевима | број одобрених захтева |  август | ЈЛС и НСЗ( уз учешће ЛСЗ) |
| Укупно укљученалица у мере | број лица у мерама ( померама и циљним групама) | септембар - праћење на месечном нивоу док мера траје | ЈЛС и НСЗ(ЛСЗ) |
| Укупан број лицакоја су завршиламеру | број лица по мерама (по мерама и циљним групама) | По завршетку мере | ЈЛС и НСЗ(ЛСЗ) |
| Ефекат мере назапошљавање (брутоефекат) | број лица запослено (по мерама и циљним групама) | 6 месеци по изласку из мере/уговорне обавезе | НСЗ(ЛСЗ) |
| Утрошак средстава | Износ средстава по мерама | Након реализације свих финансијских обавеза | ЈЛС и НСЗ |
| Анализауспешности ЛАПЗ | Израђена анализа | Након завршеткамера ЛАПЗ | ЛСЗ |

О б р а з л о ж е њ е

 Правни основ за доношење ЛАПЗ-а је одредба 41. став 1. Закона о запошљавању и осигурању за случај незапослености, којом је утврђено да надлежни орган локалне самоуправе може по прибављеном мишљењу Локалног савета за запошљавање усвојити ЛАПЗ.

 Став 3. истог члана овог закона предвиђа да Локални акциони план запошљавања мора бити у сагласности са Акционим планом запошљавања.

 Од Локалног савета за запошљавање прибављено је мишљење под бројем 06-19/24-04 од 29.03.2024. године.

 Чланом 40. Статута општине Ћићевац предвиђена је надлежност Скупштине Општине.

 Општинско веће утврдило је предлог Локалног акицоног плана запошљавања општине Ћићева за период од 2024. до 2026. године и исти доставило Скупштини на даљу надлежност.

1. [↑](#footnote-ref-2)